9. 10. 76 De Europæiske Fællesskabers Tidende Nr. L 279/35 KOMMISSIONENS AFGØRELSE af 24. september 1976 om oprettelse af en videnskabelig komité for foder (76/791/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, og ud fra følgende' betragtninger : Udarbejdelse og ændring af de fælles regler om sam- mensætning, fremstilling, pakning og mærkning af foder indebærer undersøgelse af videnskabelige og tek- niske spørgsmål, navnlig vedrørende opdræt, beskyt- telse af dyrs liv og sundhed, og den almindelige og hygiejniske kvalitet af produkter af dyrisk oprindelse ; løsningen af disse problemer nødvendiggør medvir- ken af højt kvalificerede videnskabsmænd inden for: de i artikel 2 nævnte områder og områder, der har for- bindelse hertil ; forbindelsen med sådanne fagkredse bør fremmes ved oprettelsen af en komité af rådgivende natur nedsat af Kommissionen — TRUFFET FØLGENDE AFGØRELSE : Artikel 1 Kommissionen opretter en videnskabelig komité for foder, herefter benævnt »Komiteen«. Artikel 2 1. Komiteen kan høres af Kommissionen om spørgsmål af videnskabelig og teknisk karakter vedrø- rende dyrs fodring og sundhed, såvel som vedrørende kvaliteten og den hygiejniske standard for produkter af animalsk oprindelse. Komiteen kan navnlig anmodes om udtalelser vedrø- rende sammensætningen af foder, behandling, der kan medføre ændring heraf, og tilsætningsstoffer, såvel som substanser og produkter, der anses for uønskede i foder. 2. Komiteen kan henlede Kommissionens opmærk- somhed på ethvert spørgsmål af denne art. Artikel 3 Komiteen består af højt 15 medlemmer. Artikel 4 Medlemmerne af Komiteen beskikkes af Kommissio- nen blandt højt kvalificerede videnskabsmænd med baggrund inden for de områder, der er nævnt i arti- kel 2. Artikel 5 Komiteen vælger af sin midte en formand og to næst-  formænd. De pågældende vælges med simpelt flertal af medlemmerne. Artikel 6 1. Beskikkelsen som medlem, formand og næstfor- mand for Komiteen gælder for en tre-årsperiode. Genbeskikkelse kan finde sted. Dog kan formanden og næstformændene for Komiteen ikke genbeskikkes umiddelbart efter at have fungeret i to på hinanden følgende perioder på tre år. Hvervene er ulønnede. Efter udløbet af tre-årsperioden vedbliver medlem- merne, formanden og næstformændene for Komiteen at fungere, indtil de erstattes af andre eller genbeskik- kes. 2. Såfremt et medlem, en formand eller næstfor- mand for Komiteen er ude af stand til at udøve sit hverv eller trækker sig tilbage efter eget ønske, erstat- tes han af en anden i den tilbageværende periode af beskikkelsestiden i overensstemmelse med den i hen- holdsvis artikel 4 og 5 fastsatte fremgangsmåde. Artikel 7 1. Komiteen kan af sin midte nedsætte arbejdsgrup- per. 2. Arbejdsgrupperne har til opgave at rapportere til Komiteen om de opgaver, de får pålagt af denne. Artikel 8 1. Komiteen og arbejdsgrupperne mødes efter ind- kaldelse foretaget af en repræsentant for Kommissio- nen. 2. Kommissionens repræsentant såvel som de øv- rige interesserede tjenestemænd og ansatte i Kommis- sionen deltager i Komiteens og arbejdsgruppernes møder.